Nafa­rro­a­ko Par­la­men­tu­ko Mahai­ak, 2019ko azaroaren 18an egin­da­ko bil­ku­ran, era­ba­ki hau hartu zuen, bes­te­ak beste:

Nafa­rro­a­ko Foru Era­en­­­­­­­­tza Berre­za­rri eta Hobe­­­­­­­­tze­a­ri buruz­ko Lege Orga­ni­ko­a­ren 19.1.b) arti­ku­lu­ak aitor­­­­­­­­tzen dien lege­gin­­­­­­­­tza­-eki­me­na era­bi­liz, Navarra Suma talde parlamentarioak Osasun lagun­tza espezializatuko i­txaronaldi-bermeei buruzko uztailaren 2ko 14/2008 Foru Legea alda­tzen duen Foru Lege proposamena aurkeztu du.

Hori horre­la, Lege­bil­­­­­­­­tza­rre­ko Erre­ge­la­men­du­ko 148. arti­ku­lu­an eza­rri­ta­ko­a­re­kin bat, Ele­du­nen Ba­­­­­­­tza­rra­ri en­­­­­­­tzun ondo­ren, hona

ERA­BA­KIA:

**1.** Agin­­­­­­­­tzea Nafa­rro­a­ko Par­la­men­tu­ko Aldiz­ka­ri Ofi­zi­a­le­an argi­ta­ra dadin Osasun lagun­tza espezializatuko i­txaronaldi-bermeei buruzko uztailaren 2ko 14/2008 Foru Legea alda­tzen duen Foru Lege pro­po­sa­me­na.

**2.** Foru lege pro­po­sa­men hori Nafa­rro­a­ko Gober­nu­a­ri igor­­­­­­­­tzea, Erre­ge­la­men­du­ko 148. arti­ku­lu­an eza­rri­ta­ko ondo­rio­e­ta­ra­ko.

Iru­ñe­an, 2019ko azaroaren 18an

Lehen­da­ka­ria: Unai Hualde Iglesias

Foru Lege proposamena,
zeinaren bidez alda­tzen baita Osasun lagun­tza espezializatuko i­txaronaldien bermeei buruzko uztailaren 2ko 14/2008 Foru Legea.

HITZAURREA

Osasun Sistema Nazionalaren kohesioari eta kalitateari buruzko maia­tzaren 28ko 16/2003 Legearen 25. artikuluak xeda­tzen du Lurralde arteko Kon­tseiluak esparru-irizpideak erabakiko dituela Osasun Sistema Nazionaleko prestazioetarako gehieneko eskura­tze-denbora bat berma­tzeko. Horiek errege dekretuz one­tsiko dira. Halaber esaten du ezen autonomia erkidegoek beren zerbi­tzu-zorroak eskura­tzeko gehieneko denborak zehaztuko dituztela, esparru horren barrenean.

Uztailaren 2ko 14/2008 Foru Legearen bidez, arreta espezializatuko i­txaronaldien bermeak arautu ziren Nafarroan. Lege horrek, une hartan, hobekun­tza bat ekarri zuen herritarrek Osasun Sistema Publikoko arreta espezializatuaren eran­tzute-denbora zela-eta zeuzkaten eskubideetan; besteak beste, gehieneko eran­tzute-aldi ba­tzuk ezarri zituen ebakun­tza kirurgikoetarako, proba diagnostiko programatuetarako eta osasun-lagun­tza espezializatuko kon­tsultetarako, eta horrekin Nafarroa autonomia erkidegoetan lehenengoetako bat izan zen prestazio-katalogo zabal baten gehieneko i­txaronaldiak arau­tzen.

Uztailaren 2ko 14/2008 Foru Legea gara­tzeko Erregelamendua onesten duen apirilaren 26ko 21/2010 Foru Dekretuaren bidez, 120 eguneko gehieneko i­txaronaldia duten prozedura kirurgikoak arautu ziren; halaber, ezarri zen osasun lagun­tza espezializatuko zein espezialitatetan den aplika­tzekoa i­txaronaldien bermea, eta zehaztu zen zein egoera per­tsonal justifikatutatik erator daitekeen legez bermatutako gehieneko i­txaronaldiaren bermea etetea edo gal­tzea.

Uztailaren 15eko 1039/2011 Errege Dekretuaren bidez esparru-irizpideak ezarri ziren, prozesu kirurgiko jakin ba­tzuetarako gehieneko eskura­tze-aldia berma­tzekoak.

Denboraren joanak ekarri du Osasun lagun­tza espezializatuko i­txaronaldien bermeei buruzko uztailaren 2ko 14/2008 Foru Legearen alderdi jakin ba­tzuk hobe­tzeko modua egotea, gehieneko i­txaronaldiei eta arlo honetan profesionalek eta herritarrek parte har­tzeko mekanismoei dagokienez. Beste autonomia erkidego ba­tzuek urte hauetan zehar garatu izan dituzte alderdi horiek beren araudietan, gehieneko i­txaronaldiak direla eta.

Osasunaren arloko kudeaketak apustu argia egin behar du osasun arloko profesionalek eta herritarrek parte har dezaten osasun-erakundeen estrategia eta proiektuen definizio, ebaluazio eta jarraipenean, bai eta erabaki­tze-organoetan ere; hartara, ezinbesteko gerta­tzen da osasun erakundeen gardentasuna eta kontu-ematea hobe­tzea, halatan errazte aldera praktika egokien identifikazioa, hobekun­tza jarraitua eta herritarren hauta­tze-eskubidea.

Nafarroa, urteetan zehar, nazio-mailan nabarmendu da osasunaren arloan per capita aurrekontu handienak eduki­tzeagatik eta herritarrek osasun sistema publikoari buruz egiten duten balorazio onarengatik; horrenbestez, beharrezkoa da aurrerapausoak ematea Nafarroako herritarrek osasun-prestazioei dagokienez dauzkaten berme-eskubideetan, Foru Komunitateak jarrai dezan erreferen­tziazkoa izaten bere osasun sistema publikoaren kalitatearengatik.

Osasungin­tzako informazio- eta komunikazio-teknologietan eta berrikun­tzan izandako aurrerapenak modua ematen du osasun sistemen informazioa eta informazio publikoaren kudeaketa hobe­tzeko.

I­txaronaldiei dagokienez, eskuragarritasunaren aldetik herritarren arazo handienetako bat izaten segi­tzen du osasun lagun­tza espezializatuko hurrengo kon­tsultetarako edo berrikuspenetarako i­txaronaldiak, zeinak pixkanaka okerrera egin baitu Nafarroan azken urteetan. Haiei buruzko informazio per­tsonalizaturik zein publikorik ez dago, eta horrek osasun-lagun­tzaren kalitateari dagokionez ekar dezakeen arazoa handiagoa izan daiteke, askotan, are lehenengo kon­tsultetarako i­txaronaldiarena baino.

Hurrengoak diren kon­tsultetan edo berrikuspenetan, osasun lagun­tza espezializatuko gehieneko i­txaronaldietarako eskubidea ez dago legez bermatuta inongo autonomia erkidegotan. Beharrezkoa da informazioa eta gehieneko i­txaronaldiak berma­tzea hurrengoak diren kon­tsultetarako eta prozesu onkologikoen berariazko tratamenduei hasiera emateko ere —minbizia egun Nafarroako herio­tzen arrazoi nagusia baita—, berme hori per­tsonei ematen zaizkien osasun-zerbi­tzuen kalitatea hobe­tzeko elementu eztabaidaezina baita.

Gainera, komeni da gehieneko i­txaronaldien kontaketa egun baliodunetan egin ordez egun naturaletan egitea, halatan saihestearren ekitaterik eza egotea osasun sistema publikorako sarbidean, per­tsona horiek i­txaron-zerrendetan zer egunetan sartu diren, horren araberakoa.

**Artikulu bakarra.** Aldatu egiten da Osasun lagun­tza espezializatuko i­txaronaldien bermeei buruzko uztailaren 2ko 14/2008 Foru Legea, jarraian adierazten den bezala:

Bat. 1. artikulua alda­tzen da, eta testu hau izanen du aurreran­tzean:

«1. artikulua. Foru legearen xedea.

1. Foru lege honek xede du eran­tzute-bermeak ezar­tzea programatua eta ez-larrialdikoa den osasun lagun­tza espezializatuan, Osasunbidea-Nafarroako Osasun Zerbi­tzuan egin beharreko ebakun­tza kirurgikoei, kanpoko kon­tsultei —lehenengoak zein hurrengoak edo berrikuspenak— eta proba diagnostikoei dagokienez.

2. Halaber, xede du eran­tzute-bermeak ezar­tzea prozesu onkologikoen tratamenduei hasiera emateari dagokionez».

Bi. 3. artikuluaren 1., 2., 4. eta 6. apartatuak alda­tzen dira, eta testu hau izanen dute aurreran­tzean:

«1. Nafarroako osasun sistema publikoan programatua eta ez-larrialdikoa den osasun lagun­tza espezializatua behar duten gaixoak honako epe hauetan artatuak izanen dira:

a) Osasun lagun­tza espezializatuko kon­tsultak, 1. mailako lehentasuna duen lehenengo kon­tsultakoak edo hobe­tsiak: fakultatiboak eskaera egiten duenetik 14 eguneko gehieneko epea berma­tzen da.

b) Osasun lagun­tza espezializatuko kon­tsultak, 2. mailako lehentasuna duen lehenengo kon­tsultakoak: fakultatiboak eskaera egiten duenetik 30 eguneko gehieneko epea berma­tzen da.

c) Osasun lagun­tza espezializatuko 1. mailako lehentasuneko hurrengo kon­tsultak edo berrikuspenak: fakultatiboaren indikazio-egunetik 45 eguneko gehieneko epea berma­tzen da.

d) Osasun lagun­tza espezializatuko 2. mailako lehentasuneko hurrengo kon­tsultak edo berrikuspenak: fakultatiboaren indikazio-egunetik 90 eguneko gehieneko epea berma­tzen da.

e) Osasun lagun­tza espezializatuko 3. mailako lehentasuneko hurrengo kon­tsultak edo berrikuspenak: fakultatiboaren indikazio-egunetik 120 eguneko gehieneko epea berma­tzen da.

f) Programatuak eta ez-larrialdikoak diren proba diagnostikoak, 1. mailako lehentasunekoak edo hobe­tsiak: fakultatiboaren indikazio-egunetik 14 eguneko gehieneko epea berma­tzen da.

g) Programatuak eta ez-larrialdikoak diren proba diagnostikoak, 2. mailako lehentasunekoak: fakultatiboaren indikazio-egunetik 30 eguneko gehieneko epea berma­tzen da.

h) Ebakun­tza kirurgikoak: fakultatiboaren indikazio-egunetik 120 eguneko gehieneko epea berma­tzen da. Biho­tzeko kirurgian, 60 eguneko gehieneko epea berma­tzen da; eta kirurgia onkologikoan, 30 eguneko gehieneko epea.

i) Ebakun­tza kirurgikoak, baldin eta haietan i­txaronaldiak ez badu kalterik ekar­tzen gaixoaren osasunaren­tzat: 180 eguneko gehieneko epea berma­tzen da, fakultatiboaren indikazio-egunetik hasita.

j) Prozesu onkologikoetan tratamenduari hasiera ematea: fakultatiboaren indikazio-egunetik 30 eguneko gehieneko epea berma­tzen da.

2. Ulertuko da aurreko apartatuan ezarritako epeak egun naturaletan konta­tzen direla».

«4. Hurrengoa den kon­tsulta edo berrikuspena da gaixo bati patologia jakin baten jarraipena egiteko egiten zaiona, espezialitate berean».

«6. Erregelamendu bidez ezarriko dira 1. apartatuan aipa­tzen diren 1., 2. eta 3. mailetako lehentasunak zehazteko prozedurak, espezialitateak eta irizpideak».

Hiru. 7. artikuluko 1. apartatua alda­tzen da, eta testu hau izanen du aurreran­tzean:

«1. Osasunbidea-Nafarroako Osasun Zerbi­tzuak hilero informazioa emanen du, Nafarroako Gobernuaren web orriaren bitartez eta herritar guztien eskura jarritako beste hedabide ofizial ba­tzuen bitartez, Nafarroako Osasun Sistema Publikoaren zentro eta zerbi­tzu bakoi­tzean honako hauetarako dagoen gaixo-kopuruari eta batez besteko i­txaronaldiari buruz: prozedura kirurgiko ezberdinak, lehenengo kon­tsulta espezializatua, hurrengoak diren kon­tsultak edo berrikuspenak, prozesu onkologikoetan tratamenduari hasiera ematea eta proba diagnostikoak».

Lau. 7. artikuluari 3. apartatua gehi­tzen zaio. Honako testu hau izanen du:

«3. Osasunbidea-Nafarroako Osasun Zerbi­tzuak Nafarroako i­txarote-zerrendetako gaixoen Erregistroan dauden per­tsonei banakako informazioa eskuragarri ipiniko die, jakitekoa kirurgiarako, lehenengo edo hurrengo kon­tsultarako, proba diagnostikorako edo prozesu onkologikoetako tratamenduari hasiera emateko kalkulatu den data, foru lege honetan jasota baldin badaude».

Bost. 9. artikulua alda­tzen da, eta testu hau izanen du aurreran­tzean:

«Osasun Departamentuak, maia­tzaren 23ko 605/2003 Errege Dekretua bete­tzeko, i­txarote-zerrendei buruzko ­txosten bat eginen du sei hilean behin, eta hartan ezinbestez jasoko ditu, gainera, osasun-zentro eta espezialitate bakoi­tzean zenbat gaixoren kasuan gaindi­tzen diren berme-epeak, zein jardueratan eta zein eskaera dagoen; bai eta i­txarote-zerrendak kontrola­tze aldera aparteko lanalditan eta zentro itunduetarako deribazioetan osasun-zentro eta espezialitate bakoi­tzak erabilitako baliabideak ere. Txosten hori Nafarroako Parlamentuari aurkeztuko zaio urte bakoi­tzeko irailean eta o­tsailean. I­txarote-zerrendei buruzko informazioa betiere doituko zaie unean-unean aplika­tzekoak diren oinarrizko araudiari eta errege dekretuei».

Sei. Bigarren xedapen gehigarria alda­tzen da. Honako testu hau izanen du:

«Bigarren xedapen gehigarria. Gaixoen erregistroan inskriba­tzea.

Ahalbidetuko da Nafarroako i­txarote-zerrendetan dauden gaixoen Erregistroan ofizioz inskriba­tzea gaixo guztiak, zeinak baitaude, foru lege honek indarra har­tzen duen unean, lehenengoa edo hurrengoa den kon­tsultarako edo berrikuspenerako, proba diagnostiko baterako, ebakun­tza kirurgiko baterako edo tratamendu onkologiko bati hasiera emateko i­txarote-zerrendan».

Zazpi. Hirugarren xedapen gehigarria eransten da. Honako testu hau izanen du:

«Hirugarren xedapen gehigarria. Osasunbidea-Nafarroako Osasun Zerbi­tzuko i­txarote-zerrenden jarraipen eta kontrolera bideraturiko Partaide­tzako Nafar Kon­tseilua.

1. Osasunbidea-Nafarroako Osasun Zerbi­tzuko i­txarote-zerrenden jarraipen eta kontrolera bideraturiko Partaide­tzako Nafar Kon­tseilua sor­tzen da, profesionalek eta herritarrek osasun-lagun­tzarako eskariaren eta haren informazio-sistemen jarraipenean eta kontrolean parte har­tzeko tresna gisa.

2. Erregelamendu bidez ezarriko dira, sei hilabeteko gehieneko epean, Osasunbidea-Nafarroako Osasun Zerbi­tzuko i­txarote-zerrenden jarraipen eta kontrolera bideraturiko Partaide­tzako Nafar Kon­tseiluaren eginkizunak, osaera eta fun­tzionamendua.

3. Kon­tseiluaren eginkizunen artean sartuko dira, gu­txienez ere, i­txarote-zerrendetan gaixoak sar­tzeko eta haietatik atera­tzeko protokoloak ezagutu, ebaluatu eta proposa­tzea, informazio-sistemen eta erregistroen informazioaren kalitatea berma­tzeko hobekun­tzak proposa­tzea eta i­txarote-zerrenden kudeaketa hobetuko duten antolamendu-neurriak proposa­tzea.

4. Haren osaerak bermatuko du gu­txienez ere Osasunbidea-Nafarroako Osasun Zerbi­tzuko profesionalak egon daitezela, bai eta sendagileen eta erizainen lanbide-elkargoen ordezkariak, gaixoen elkarteen ordezkariak eta desgaitasunaren eta adindunen arloetako entitateen ordezkariak ere».

**Azken xedapenetako lehenengoa**. Osasun lagun­tza espezializatuko i­txaronaldien bermeei buruzko uztailaren 2ko 14/2018 Foru Legea gara­tzeko Erregelamendua onesten duen apirilaren 26ko 21/2010 Foru Dekretua alda­tzea.

Foru lege hau Nafarroako Aldizkari Ofizialean argitaratu eta gehienez ere sei hilabeteko epean, Nafarroako Gobernuak one­tsiko du alda dadila apirilaren 26ko 21/2010 Foru Dekretua, zeinaren bidez onesten baita Osasun lagun­tza espezializatuko i­txaronaldien bermeei buruzko uztailaren 2ko 14/2018 Foru Legea gara­tzeko Erregelamendua, arau-aldaketa honi egoki­tze aldera eta berme-sistemaren barruan sar­tze aldera foru dekretu horretan jaso gabe dauden lagun­tza espezializatuko kon­tsulten espezialitate eta azpiespezialitate guztiak. Halaber, berme-sistemaren proba diagnostikoen barruan sartuko ditu baheketa-programekin zerikusia duten probak.

**Azken xedapenetako bigarrena.** Indarra har­tzea.

Foru lege honek Nafarroako Aldizkari Ofizialean argitaratu eta bedera­tzi hilabeteren buruan hartuko du indarra, salbu eta azken xedapenetatik lehenengoan ezarritakoari dagokionez.